બેંક સંઘે 5 મેના રોજની બેઠકમાં કર્મચારીઓના વેતનમાં બે ટકાના વધારાની રજુઆત કરી હતી જેને કર્મચારી યુનિયનોએ અન્યાય ગણાવીને ફગાવી હતી. અખિલ ભારતીય બેંક કર્મચારી સંઘ (એઆઈબીઈએ)ના મહાસચિવ સી એચ વેંકટચલમે કહ્યું કે મુખ્ય શ્રમાયુક્તે કર્મચારીઓના મુદ્દાનું સમર્થન કર્યું અને બેંક સંઘને સકારાત્મક વલણ અપનાવવાનું જણાવ્યું. બેંક સંઘના પ્રતિનિધિઓએ કહ્યું કે તેઓ સંશોધિત રજુઆત પર વિચાર કરશે પરંતુ તેમણે યુએએફબીયુને પોતાની માગણીઓ જણાવવાનો પણ આગ્રહ કર્યો.